b'\n_START_ARTICLE_\nJohn Bainbridge\n_START_SECTION_\n\xc5\xbdivljenje in delo\n_START_PARAGRAPH_\nBainbridge je najprej nekaj \xc4\x8dasa opravljal zdravni\xc5\xa1ko prakso, kasneje pa je \xc5\xa1tudiral astronomijo. Preselil se je v London, kjer mu je zdravni\xc5\xa1ki kolegij 6. novembra 1618 podelil licentiat, univerzitetno diplomo. Tega leta je objavil spis o kometu. _NEWLINE_Sir Henry Savile (1549\xe2\x80\x931622) je zanj leta 1610 v Oxfordu ustanovil Savileovo stolico za astronomijo. Baindridge se je pridru\xc5\xbeil Kolid\xc5\xbeu Merton v Oxfordu. Leta 1631 je postal izredni predavatelj, leta 1635 pa starej\xc5\xa1i docent Linacreovih predavanj._NEWLINE_Bil je prijatelj Christopherja Heydona, pisca o astrologiji._NEWLINE_Napisal je deli Astronomski opis nedavnega kometa (An Astronomical Description of the late Comet) (1619) in Canicularia (1648). Prevedel je Proklovo delo De Sphaera, in Ptolemejevo delo De Planetarum Hypothesibus (1620). Ve\xc4\x8d njegovih rokopisov hrani knji\xc5\xbenica Kolid\xc5\xbea Trinity v Dublinu.'